CELEX: 32015R1919
Language: sl
Date: 2015-10-26 00:00:00
Title: Uredba Sveta (EU) 2015/1919 z dne 26. oktobra 2015 o spremembi Uredbe (ES) št. 314/2004 o nekaterih omejevalnih ukrepih proti Zimbabveju

27.10.2015   
            
            
               SL
            
            
               Uradni list Evropske unije
            
            
               L 281/1
            
         UREDBA SVETA (EU) 2015/1919
   z dne 26. oktobra 2015
   o spremembi Uredbe (ES) št. 314/2004 o nekaterih omejevalnih ukrepih proti Zimbabveju
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju naslednjega:
   
               (1)
            
            
               Uredba Sveta (ES) št. 314/2004 (1) uveljavlja več ukrepov, določenih s Sklepom Sveta 2011/101/SZVP (2), vključno z zamrznitvijo sredstev in gospodarskih virov nekaterih fizičnih in pravnih oseb, subjektov ter organov.
            
         
               (2)
            
            
               Svet je 26. oktobra 2015 sprejel Sklep (SZVP) 2015/1924 (3), s katerim se iz prilog I in II k Sklepu 2011/101/SZVP črta ena umrla oseba.
            
         
               (3)
            
            
               Ta ukrep spada na področje uporabe Pogodbe, zato je predvsem zaradi zagotovitve, da ga bodo gospodarski subjekti v vseh državah članicah enotno uporabljali, za njegovo izvajanje potreben regulativni ukrep na ravni Unije.
            
         
               (4)
            
            
               Komisija je 26. oktobra 2015 sprejela Izvedbeno uredbo (EU) 2015/1921 (4), s katero se iz Priloge III k Uredbi (ES) št. 314/2004 črta ena umrla oseba.
            
         
               (5)
            
            
               Prilogo IV k Uredbi (ES) št. 314/2004 bi bilo zato treba ustrezno spremeniti.
            
         
               (6)
            
            
               Poleg tega je primerno, da se v Uredbi (ES) št. 314/2004 vstavi nova določba, da bodo spoštovane zahteve glede varstva osebnih podatkov.
            
         
               (7)
            
            
               Da se zagotovi učinkovitost ukrepov iz te uredbe, bi morala ta uredba začeti veljati dan po objavi –
            
         SPREJEL NASLEDNJO UREDBO:
   Člen 1
   V Uredbi (ES) št. 314/2004 se vstavi naslednji člen:
   
      „Člen 11a
      1.   Priloga III vsebuje razloge za uvrstitev zadevnih fizičnih ali pravnih oseb, subjektov ali organov na seznam.
      2.   Kjer so na voljo, Priloga III vsebuje informacije, potrebne za identifikacijo zadevnih fizičnih ali pravnih oseb, subjektov ali organov. V zvezi s fizičnimi osebami, lahko take informacije vključujejo imena, ki vključujejo vzdevke, datum in kraj rojstva, državljanstvo, številko potnega lista in osebne izkaznice, spol, naslov, če je znan, in funkcijo ali poklic. V zvezi s pravnimi osebami, subjekti in organi lahko take informacije vključujejo imena, kraj in datum registracije, matično številko in sedež podjetja.“
   
   Člen 2
   Priloga IV k Uredbi (ES) št. 314/2004 se spremeni v skladu s Prilogo k tej uredbi.
   Člen 3
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 26. oktobra 2015
      
         
            Za Svet
         
         
            Predsednica
         
         F. MOGHERINI
      
   
   
      (1)  Uredba Sveta (ES) št. 314/2004 z dne 19. februarja 2004 o nekaterih omejevalnih ukrepih proti Zimbabveju (UL L 55, 24.2.2004, str. 1).
   
      (2)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).
   
      (3)  Sklep Sveta (SZVP) 2015/1924 z dne 26. oktobra 2015 o spremembi Sklepa 2011/101/SZVP o omejevalnih ukrepih proti Zimbabveju (glej stran 10 tega Uradnega lista).
   
      (4)  Izvedbena uredba Komisije (EU) 2015/1921 z dne 26. oktobra 2015 o spremembi Uredbe Sveta (ES) št. 314/2004 o nekaterih omejevalnih ukrepih proti Zimbabveju (glej stran 5 tega Uradnega lista).
   
      PRILOGA
      V Prilogi IV k Uredbi (ES) št. 314/2004 se vnos za naslednjo fizično osebo črta iz oddelka „I. Osebe“:
      I.   Osebe
      
                   
               
               
                  Ime (in vsi vzdevki)
               
            
                  44.
               
               
                  MIDZI, Amos Bernard (Mugenva)